open-index/open-wikipedia-markdown huggingface dataset:
Martin-Gropius-Bau

**Martin-Gropius-Bau** on entinen taidemuseo ja nykyinen näyttelyrakennus Berliinin keskustassa, Kreuzbergin ja Mitten kaupunginosien rajalla. Sen osoite on Niederkirchnerstrasse 7. Aivan sen vieressä sijaitsee natsien terroria esittelevä ulkoilmamuseo Topographie des Terrors. Vastapäätä Martin-Gropius-Bauta on Berliinin osavaltion edustajainhuoneen talo.

Martin-Gropius-Bau on saanut nimensä 1800-luvulla eläneeltä arkkitehti Martin Gropiukselta, joka oli Walter Gropiuksen isosetä. Martin Gropius suunnitteli talon yhdessä Heino Schmiedenin kanssa Berliinin taideteollisuusmuseon käyttöön, ja se rakennettiin vuosina 1877–1881. Rakennus vaurioitui toisessa maailmansodassa ja sai odottaa pitkään kunnostamistaan. Se jäi Berliinin jaossa Länsi-Berliinin puolelle, mutta vyöhykeraja ja Berliinin muuri kulkivat suoraan talon edessä olevaa katua pitkin. Rakennus restauroitiin lopulta vuosina 1978–1989. Kadun puoleinen julkisivu päästiin kunnostamaan vasta muurin murtumisen jälkeen. Rakennuksen toinen restaurointi suoritettiin 1998–1999.

Martin-Gropius-Bau avattiin uudelleen vuonna 1981, jolloin sinne sijoitettiin aluksi Berlinische Galerien ja Werkbund-arkiston kokoelmat sekä Berliini-museon juutalainen kokoelma. Ne ovat myöhemmin kaikki muuttaneet pois, minkä jälkeen rakennus on toiminut vaihtuvien taiteeseen, historiaan ja etnologiaan liittyvien näyttelyiden järjestämispaikkana. Järjestäjinä ovat muun muassa Berliinin valtionmuseot ja Berliinin juhlaviikot.

## Lähteet

## Aiheesta muualla

*Kotisivu
Bamum (täsmennyssivu)

**Bamum** voi tarkoittaa seuraavia asioita:
*Bamum, historiallinen valtio nykyisen Kamerunin alueella
*bamumit, Kamerunissa asuva kansa
*bamum, bamumien puhuma nigeriläis-kongolainen kieli
*bamum-kirjoitus, bamum-kielen kirjoitusjärjestelmä.
Berlinische Galerie

**Berlinische Galerie** on Berliinissä toimiva modernin taiteen museo. Se sijaitsee Kreuzbergin kaupunginosassa Berliinin juutalaismuseon takana.

Gallerian perusti taidehistorioitsija Eberhard Rotersin ympärillä toiminut taiteenystävien piiri vuonna 1975. Vuonna 2004 Berlinische Galerie muutti nykyisiin tiloihinsa, juutalaisen museon taakse kunnostettuun entiseen lasivarastoon. Arkkitehti Jörg Fricke suunnitteli 1965 rakennetun teollisuusrakennuksen muuttamisen taidemuseoksi. Berlinische Galerie esittelee modernia taidetta, arkkitehtuuria ja valokuvausta. Painospisteenä on Berliinissä syntynyt taide. Museon pysyvään näyttelyyn kuuluu yli 700 teosta 1870-luvulta nykyaikaan, ja useat modernin taiteen suuntaukset ovat edustettuina.

## Lähteet

## Aiheesta muualla

*Museon kotisivu
Le Corse -luokka

**Le Corse -luokka** eli tyyppi E50 oli Ranskan laivaston neljän 1952-1953 valmistetun fregatin () muodostama alusluokka. Ne olivat ensimmäisiä toisen maailmansodan jälkeen Ranskassa valmistettuja pinta-aluksia ja siten ne symboloivat laivaston uudelleen luontia. Luokkaa seurasi Le Normand -luokan alukset, jotka myös olivat pitkän toimintasäteen omaavia nopeita saattajia.

Luokan alukset oli varustettu kolmella kaksiputkisella 57 millimetrin tykkitornilla, joista kaksi takakannella ja yksi edessä, sekä sukellusveneentorjunta-aseistuksella. Se koostui ohjautuvista torpedoista ja kuusiputkisesta Boforsin 375 millimetrin raketinheittimestä.

## Alukset

## Lähteet
*

### Viitteet
Bamumin kieli

**Bamum** on Kamerunin länsiosassa puhuttu nigeriläis-kongolainen kieli. Se on läheistä sukua bafanjin, bamalin, bambalangin ja bangolanin kielille. Bamumia puhui SIL Internationalin mukaan äidinkielenään  ihmistä vuonna 1982.

Bamum-valtion kuningas Ibrahim Njoya kehitti bamumille oman tavukirjoitusjärjestelmän 1800-luvun lopulla. Kirjaimistoa opetettiin kouluissa 1930-luvulle asti, mutta sittemmin sen on korvannut latinalainen kirjaimisto.

## Lähteet
Kupferstichkabinett

**Kupferstichkabinett** on Berliinin Kulturforumilla toimiva museo, joka esittelee piirrostaiteen historiaa. Se on osa Berliinin valtionmuseoita.

Museo avattiin vuonna 1994, mutta sen pohjana on Hohenzollernien piirroskokoelma, jonka Preussin kuningas Fredrik Vilhelm III perusti vuonna 1831. Piirrosten kartuttamisen oli aloittanut jo Brandenburgin vaaliruhtinas Fredrik Vilhelm vuonna 1652. Nykyään Kupferstichkabinettin kokoelmat käsittävät 520&nbsp;000 painokuvaa ja  alkuperäisgrafiikalla kuvitettua kirjaa, 110&nbsp;000 piirrosta, akvarellia, guassia ja pastellia sekä muutamia satoja inkunaabeleita. Näyttelyssä on esillä puu-, lyijykynä- ja kivipiirroksia 1300-luvulta 1900-luvulle. Joukossa on muun muassa Tizianin, Botticellin ja Dürerin töitä.

## Lähteet

## Aiheesta muualla

*Kupferstichkabinett  Berliinin valtionmuseoiden sivut
Musikinstrumenten-Museum

**Musikinstrumenten-Museum** on Berliinin Kulturforumilla toimiva museo, joka esittelee historiallisia soittimia.

Museon perusti Preussin valtio vuonna 1888, ja se toimi pitkään Berliinin rakennusakatemian tiloissa. Kulturforumilla Berliinin filharmonian vieressä sijaitseva nykyinen museorakennus on avattu vuonna 1984. Rakennuksen suunnitteli arkkitehti Edgar Wisniewski edesmenneen Hans Scharounin laatimien luonnosten pohjalta. Museossa myös harjoitetaan aktiivisesti musiikin ja soitinten tutkimusta sekä järjestetään musiikkiesityksiä ja konsertteja.

Musikinstrumenten-Museumin kokoelmat käsitävät 3&nbsp;500 esinettä. Näyttelyssä on esillä 800 soitinta 1500-luvulta nykypäivään. Joukossa on muun muassa Fredrik Suuren soittamia poikkihuiluja, aito Stradivarius-viulu vuodelta 1703, kuningatar Sofia Charlottalle lahjoitettu kokoontaitettava cembalo, säveltäjä Carl Maria von Weberille kuulunut fortepiano sekä nimellä The Mighty Wurlitzer tunnetut Euroopan suurimmat teatteriurut.

## Lähteet

## Aiheesta muualla

*Museon kotisivu
FS Victor Schoelcher (F725)

**Victor Schoelcher** (runkonumero F725) oli Ranskan laivaston 1962 palvelukseen otettu Commandant Rivière -luokan fregatti.

## Valmistus

Alus tilattiin Lorientin laivastontelakalta, missä köli laskettiin lokakuussa 1957. Se laskettiin vesille 11. lokakuuta 1958 ja otettiin palvelukseen 15. lokakuuta 1962.

## Palvelus
Alus myytiin 1988 Uruguaylle, joka liitti 9. tammikuuta 1989 sen laivastoonsa nimellä *ROU General Artigas*. Alus luovutettiin ilman Exocet-ohjuksia ja Dagaie-suojasoihtuheittimiä, jotka kuitenkin asennettiin alukselle 1992. Uruguayn laivasto poisti aluksen palveluksesta 27. huhtikuuta 2005.

## Lähteet
*

### Viitteet
Herald Sun

**Herald Sun** on Melbournessa ilmestyvä päivittäinen tabloid-tyylinen sanomalehti. Sitä julkaisee The Herald and Weekly Times, joka on yhdysvaltalaisen News Corp:iin kuuluvan News Corp Australian tytäryhtiö. Lehti ilmestyi ensimmäisen kerran 8. lokakuuta 1990, kun sisarlehdet ''The Herald'' ja ''The Sun News-Pictorial'' yhdistyivät. *Herald Sunin* levikki on 515&nbsp;000, ja se on luetuin australialainen sanomalehti.

## Lähteet

## Aiheesta muualla
* Viralliset sivut
Mario’s Time Machine

**Mario’s Time Machine** on The Software Toolworksin kehittämä vuonna  julkaistu oppimispeli. Peli julkaistiin alun perin MS-DOS:lle, mutta se julkaistiin myöhemmin myös Nintendo Entertainment Systemille ja sekä Super Nintendo Entertainment Systemille.

## Vastaanotto
Pelillä on GameRankingsissa 60.25 % keskiarvo.

## Lähteet

## Aiheesta muualla
*Peli Super Mario Wikissä 
*
Brücke-museo

**Brücke-museo** on Berliinin Grunewaldin kaupunginosassa toimiva taidemuseo, joka on omistettu vuosina 1905–1913 toimineen avantgardistisen taiteilijaryhmä Die Brücken töille. Se on eräs Saksan merkittävimmistä ekspressionistisen taiteen kokoelmista.

Museon pohjana on taidemaalari Karl Schmidt-Rottluffin 80-vuotispäivänään joulukuussa 1964 tekemä lahjoitus, jonka yhteydessä hän lahjoitti 80 työtään Berliinin kaupungille. Arkkitehti Werner Düttmannin suunnittelema museorakennus rakennettiin 1966–1967 Bauhaus-tyyliin. Myöhemmin myös Erich Heckel lahjoitti töitään museolle. Kokoelmat käsittävät nykyisin noin 400 taideteosta. Joukossa on Schmidt-Rottluffin ja Heckelin ohella myös Ernst Ludwig Kirchnerin, Fritz Bleylin, Max Pechsteinin, Otto Muellerin ja Emil Nolden töitä.

## Lähteet

## Aiheesta muualla

*Museon kotisivu
Trikloorimetaanisulfenyylikloridi

**Trikloorimetaanisulfenyylikloridi** eli **perkloorimetyylimerkaptaani** (CSCl4) on kloorattuihin sulfenyyliklorideihin kuuluva orgaaninen yhdiste. Yhdistettä käytetään orgaanisissa synteeseissä valmistettaessa fungisideja ja lääkeaineita sekä eräiden polymeerien synteeseissä.

## Ominaisuudet
Huoneenlämpötilassa trikloorimetaanisulfenyylikloridi on keltaista tai oranssia voimakkaan pistävänhajuista nestettä. Yhdiste ei liukene veteen, mutta hydrolysoituu hitaasti veden vaikutuksesta. Kuumennettaessa kiehumispisteeseensä yhdiste hajoaa muodostaen rikkimonokloridia, tetrakloorimetaania ja hiilidisulfidia. Yhdiste voidaan hapettaa trikloorimetaanisulfonyylikloridiksi typpihapon vaikutuksesta tai pelkistää tiofosgeeniksi metallien kuten tinan tai raudan avulla. Monet nukleofiilit kuten amiinit, alkoksidit ja sulfidit reagoivat trikloorimetaanisulfenyylikloridin kanssa nukleofiilisella substituutiolla korvaten rikkiin sitoutuneen klooriatomin. Amidiinien kanssa trikloorimetaanisulfenyylikloridi reagoi muodostaen heterosyklisen 5-kloori-1,2,4-tiadiatsolijohdannaisen.

## Valmistus ja käyttö
Trikloorimetaanisulfenyylikloridia valmistetaan klooraamalla hiilidisulfidia kloorin avulla. Katalyyttinä prosessissa voidaan käyttää jodia tai aktiivihiiltä. Tyypillisiä tällä menetelmällä syntyviä sivutuotteita ovat tetrakloorimetaani ja rikkimonokloridi. Toinen vähemmän sivutuotteita muodostava tapa on hiilidisulfidin klooraus rikkihapon ja suolahapon vesiliuosten läsnä ollessa tai käyttämällä apuaineina dikarbonyyliyhdisteitä tai fosforiyhdisteitä kuten fosfonaatteja. Muodostuva tuote voidaan puhdistaa tislaamalla. Trikloorimetaanisulfenyylikloridia voidaan valmistaa joko panos- tai jatkuvatoimisella prosessilla.

Tärkein trikloorimetaanisulfenyylikloridin käyttökohde on fungisidien kuten diklofluanidin, etridiatsolin, folpetin, kaptaanin ja tolyylifluanidin valmistus. Yhdistettä käytetään myös lääkkeiden ja voiteluaineiden valmistuksessa. Trikloorimetaanisulfenyylikloridia voidaan käyttää myös kumien vulkanointia kiihdyttävänä aineena.

## Myrkyllisyys
Trikloorimetaanisulfenyylikloridi on myrkyllinen ja voimakkaasti hengitysteitä, ihoa ja silmiä ärsyttävä yhdiste. Aineelle altistumisesta oireina voivat olla pahoinvointi, vaikeutunut hengitys, yskiminen, syanoosi ja tajuttomuus. Trikloorimetaanisulfenyylikloridi voi aiheuttaa myös keuhkopöhön ja maksa- tai munuaisvaurion.

## Lähteet
St. Trinian’s 2: Tyttökoulu aarrejahdissa

**St. Trinian’s 2: Tyttökoulu aarrejahdissa** on vuonna 2009 ensi-iltansa saanut seikkailukomediaelokuva, joka on jatko-osa elokuvalle *[[Tyttökoulu St. Trinian’s]]* (2007). Se on myös *St. Trinian’s* -elokuvasarjan seitsemäs Ronald Searlen teoksiin perustuva pitkä elokuva. Rupert Everettillä on tässäkin elokuvassa naishahmon rooli.

## Juoni
Tyttökoulun jatko-osassa Annabelle Frittonista on tullut uusi johtajatyttö, kun Kelly Jones on siirtynyt MI7-agentiksi. Tytöt lähtevät sekä koulun älykköjen että Kellyn agenttien joukkovoimalla etsimään suurta aarretta saatuaan kuulla, että koulun rehtori Camilla Fritton on sukua kuuluisalle merirosvolle.

## Näyttelijät

## Tuotanto
Elokuvan kuvauksen alkoivat Ealing Studiosilla heinäkuussa 2009, ja ulkokuvia otettiin mm. Globe Theatrella ja Thames-joella Lontoossa. Koulun julkisivua esitti Charterhouse School Godalmingissa, Surreyssa ja poikakuoroa Guildfordin katedraalin kuoro. 16. elokuuta 2009 kuvattiin satojen avustajien kera suuri tanssikohtaus flash mob -tyyliin Liverpool Streetin rautatieasemalla.

## Vastaanotto
Cannesin elokuvajuhlilla 2008 elokuvan ensi-iltapäiväksi ilmoitettiin 18. joulukuuta 2009. *St. Trinian’s 2* oli avausviikonloppunaan toiseksi katsotuin elokuva James Cameronin *[[Avatar (elokuva)|Avatarin]]* jälkeen ja tuotti silloin yli miljoona puntaa. Vaikka elokuva ei kaupallisesti yltänyt edeltäjänsä 12 miljoonan punnan lipputuloihin, siitä tuli silti vuoden 2009 joulukauden neljänneksi suurin elokuvahitti. Sen edelle menivät vain *[[Alvin ja pikkuoravat 2]]*, *[[Sherlock Holmes (elokuva)|Sherlock Holmes]]* ja *[[Avatar (elokuva)|Avatar]]*. Pääosin *St. Trinian’s 2* sai kuitenkin negatiivisia arvosteluja.

## Aiheesta muualla
*
Ágios Vasíleios (Réthymno)

**Ágios Vasíleios** () on Kreikan kylä ja samanniminen kunta (Δήμος Αγίου Βασιλείου, *Dímos Agíou Vasileíou*), joka sijaitsee Réthymnon alueyksikössä Kreetan alueella. Koko kunnan pinta-ala on 354,3 neliökilometriä ja väkiluku 7&nbsp;427. Varsinaisen Ágios Vasíleioksen kylän väkiluku on 130 (vuonna 2011). Kunnan kuntakeskus on Spíli.

Ágios Vasíleios sijaitsee Kreetan etelärannikolla. Kuntaan kuuluvat saaret Megálo Paximádi eli Paximádia éna ja Mikró Paximádi eli Paximádia dýo. Ágios Vasíleioksen kunta syntyi, kun Foínikas ja Lámpi yhdistyivät vuoden 2011 alussa Kallikrates-suunnitelman mukaisesti. Kylä ja kunta on nimetty Pyhän Basileioksen mukaan.

## Kunnan osat

Vuoden 2011 kuntauudistuksesta lähtien Ágios Vasíleioksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Αγίου Βασιλείου. Ágios Vasíleioksen kunnan verkkosivut.
Amári

**Amári** () on Kreikan kylä ja samanniminen kunta (Δήμος Αμάριου, *Dímos Amáriou*), joka sijaitsee Réthymnon alueyksikössä Kreetan alueella. Koko kunnan pinta-ala on 277,7 neliökilometriä ja väkiluku 5&nbsp;915. Varsinaisen Amárin kylän väkiluku on 111 (vuonna 2011). Kunnan kuntakeskus on Agía Foteiní.

Amári sijaitsee Kreetan saaren keskiosissa Réthymnosta kaakkoon. Amárin kunta syntyi, kun Kourítes ja Sývritos yhdistyivät vuoden 2011 alussa Kallikrates-suunnitelman mukaisesti. Kylä ja kunta ovat saaneet nimensä alueella sijaitsevasta Amárin laaksosta.

## Kunnan osat

Vuoden 2011 kuntauudistuksesta lähtien Amárin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Αμάριου . Amárin kunnan verkkosivut.
Apokóronas

**Apokórοnas** ( eli Δήμος Αποκορώνου, *Dímos Apokorónou*) on Kreikan kunta, joka sijaitsee Chanián alueyksikössä Kreetan alueella. Kunnan pinta-ala on 323,1 neliökilometriä ja väkiluku 12&nbsp;807 (vuonna 2011). Kunnan kuntakeskus on Vrýses.

Apokórοnas sijaitsee Kreetan pohjoisrannikolla Chanián itäpuolella. Kuntaan kuuluvat pienet saaret Ágios Nikólaos ja Kárga. Apokórοnaksen kunta syntyi, kun Arménoi, Así Goniá, Fres, Georgioúpoli, Kryonerída ja Vámos yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Apokórοnaksen kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Αποκορώνου. Apokórοnaksen kunnan verkkosivut.
Anógeia

**Anógeia** () on Kreikan kaupunki ja samanniminen kunta (Δήμος Ανωγείων, *Dímos Anogeíon*), joka sijaitsee Réthymnon alueyksikössä Kreetan alueella. Koko kunnan pinta-ala on 131,0 neliökilometriä ja väkiluku 2&nbsp;379. Varsinaisen Anógeian kaupungin väkiluku on 2&nbsp;319 (vuonna 2011).

Anógeia sijaitsee Ídavuoren pohjoispuolella Kreetan saaren keskiosissa Iraklionista lounaaseen.

## Kunnan osat

Anógeian kunta muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δήμος Ανωγείων . Anógeian kunnan verkkosivut. 
* Ανωγή - Η Εφημερίδα των Ανωγειανών όπου γης.
Kántanos-Sélino

**Kántanos-Sélino** ( eli Δήμος Καντάνου-Σελίνου, *Dímos Kantánou-Selínou*) on Kreikan kunta, joka sijaitsee Chanián alueyksikössä Kreetan alueella. Kunnan pinta-ala on 369,1 neliökilometriä ja väkiluku 5&nbsp;431 (vuonna 2011). Kunnan kuntakeskus on Palaióchora.

Kántanos-Sélino sijaitsee Kreetan saaren lounaisrannikolla. Kunta syntyi, kun Anatolikó Sélino, Kántanos ja Pelekános yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Kántanos-Sélinon kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Καντάνου-Σελίνου. Kántanos-Sélinon kunnan verkkosivut.
Oropédio Lasithíou

**Oropédio Lasithíou** ( eli Δήμος Οροπεδίου Λασιθίου, *Dímos Oropedíou Lasithíou*) on Kreikan kunta, joka sijaitsee Lasíthin alueyksikössä Kreetan alueella. Kunnan pinta-ala on 129,976 neliökilometriä ja väkiluku 2&nbsp;387 (vuonna 2011). Kunnan kuntakeskus on Tzermiádo.

Oropédio Lasithíou sijaitsee Kreetan saaren itäisissä keskiosissa. Se käsittää Lasíthin ylätasangon alueen, jota myös sen nimi tarkoittaa.

## Kunnan osat

Oropédio Lasithíoun kunta muodostuu seuraavista kyläyhdyskunnista ja asutuksista:

## Lähteet

## Aiheesta muualla

* Δήμος Οροπεδίου Λασιθίου. Oropédio Lasithíoun kunnan verkkosivut.
Anatolikí Máni

**Anatolikí Máni** ( eli Δήμος Ανατολικής Μάνης, *Dímos Anatolikís Mánis*) on Kreikan kunta, joka sijaitsee Lakonian alueyksikössä Peloponnesoksen alueella. Kunnan pinta-ala on 621,6 neliökilometriä ja väkiluku 13&nbsp;005 (vuonna 2011). Kunnan kuntakeskus on Gýtheio.

Anatolikí Máni, "Itäinen Máni", käsittää suurimman osan Mánin niemimaasta, joka on keskimmäinen Peloponnesoksen eteläosan kolmesta niemimaasta. Kuntaan kuuluu myös pieni Kranáin saari Gýtheion edustalla. Nykyinen Anatolikí Mánin kunta muodostui, kun Anatolikí Máni, Gýtheio, Oítylo ja Smýnos yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Anatolikí Mánin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Ανατολικής Μάνης. Anatolikí Mánin kunnan verkkosivut.
Epídavros

**Epídavros** ( eli Δήμος Επιδαύρου, *Dímos Epidávrou*) on Kreikan kunta, joka sijaitsee Argoliksen alueyksikössä Peloponnesoksen alueella. Kunnan pinta-ala on 338,1 neliökilometriä ja väkiluku 8&nbsp;115 (vuonna 2011). Kunnan kuntakeskus on Lygourió.

Epídavros sijaitsee Peloponnesoksen niemimaan itäosassa. Kunta on perinyt nimensä antiikin ajan Epidauroksesta, joka sijaitsee sen alueella. Nykyinen Epídavroksen kunta muodostui, kun Epídavros ja Asklipieío yhdistyivät vuoden 2011 alussa Kallikrates-suunnitelman mukaisesti.

Kunnassa on kolme Epídavros-nimistä kylää, Saroninlahden rannalla sijaitseva Archaía Epídavros (myös Palaiá Epídavros, "Vanha Epidauros"), joka sijaitsee Epidauroksen antiikin aikaisen satamakaupungin paikalla, sekä Epáno Epídavros ("Ylempi Epidauros") ja Néa Epídavros ("Uusi Epidauros"). Varsinainen antiikin Epidauroksena tunnettu arkeologinen alue Asklepioksen pyhäkköineen ja kuuluisine teattereineen sijaitsee Asklipieíon puolella lähellä Lygourióta.

## Kunnan osat

Vuoden 2011 kuntauudistuksesta lähtien Epídavroksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Επιδαύρου. Epídavroksen kunnan verkkosivut.
Matti Steinmann

**Ville Matti Steinmann** (s. 8. tammikuuta 1995 Hampuri, Saksa) on suomalais-saksalainen jalkapalloilija, joka on edustanut muun muassa Saksan 2. Bundesliigassa pelaavaa Hamburger SV:tä. Pelipaikaltaan Steinmann on puolustava keskikenttäpelaaja.

Hän solmi kesällä 2014 kolmen vuoden ammattilaissopimuksen Hamburger SV:n kanssa. Steinmann pelaa myös seuran kakkosjoukkueessa. Hänen Bundesliigadebyyttinsä tapahtui syyskuussa 2014, kun uusi valmentaja Josef Zinnbauer vaihtoi Steinmannin kentälle neljäksi viimeiseksi minuutiksi 0-0 päättyneessä ottelussa suurseura Bayern Müncheniä vastaan. Heinäkuussa 2015 hän siirtyi kauden 2015-2016 mittaiselle lainasopimukselle 3. Ligan Chemnitzer FC:hen.

Molempijalkainen Steinmann on kuulunut Saksan juniorimaajoukkueisiin, mutta voi edustaa A-maajoukkuetasolla myös Suomea, sillä hänen äitinsä on suomalainen.

## Lähteet
* 
* 
* Urheilusanomat 34/2014
* Urheilusanomat 39/2014
Ermionída

**Ermionída** (; ) on Kreikan kaupunki ja samanniminen kunta (Δήμος Ερμιονίδας, *Dímos Ermionídas*), joka sijaitsee Argoliin alueyksikössä Peloponnesoksen alueella. Koko kunnan pinta-ala on 417,6 neliökilometriä ja väkiluku 13&nbsp;551. Varsinaisen Ermionídan kaupungin väkiluku on 2&nbsp;505 (vuonna 2011). Kunnan kuntakeskus on Kranídi.

Ermionída sijaitsee Peloponnesoksen itäosassa Saroninlahden ja Argoksenlahden välisellä niemimaalla. Ermionídan kuntaan kuuluvat myös Korákian eli Korakonísian saaret sekä saaret Chinítsa ja Koronída. Ermionídan kunta syntyi, kun Ermióni ja Kranídi yhdistyivät vuoden 2011 alussa Kallikrates-suunnitelman mukaisesti.

Kunnan alueella sijaitsee Fránchthin luola, josta on löydetty merkkejä asutuksesta kivikaudelta 20&nbsp;000–3&nbsp;000 eaa.

## Kunnan osat

Vuoden 2011 kuntauudistuksesta lähtien Ermionídan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Ερμιονίδας. Ermionídan kunnan verkkosivut.
Árgos-Mykínes

**Árgos-Mykínes** ( eli Δήμος Άργους-Μυκηνών, *Dímos Árgous-Mykinón*) on Kreikan kunta, joka sijaitsee Argoliksen alueyksikössä Peloponnesoksen alueella. Kunnan pinta-ala on 1&nbsp;002,6 neliökilometriä ja väkiluku 42&nbsp;022 (vuonna 2011). Kunnan kuntakeskus on Árgos.

Árgos-Mykíneen kunta syntyi, kun Achladókampos, Aléa, Árgos, Koutsopódi, Lérna, Lýrkeia, Mykínes ja Néa Kíos yhdistyivät vuoden 2011 alussa Kallikrates-suunnitelman mukaisesti. Kunta on nimetty kahden alueella sijainneen mykeneläisaikaisen keskuksen, Argoksen ja Mykenen, mukaan.

## Kunnan osat

Vuoden 2011 kuntauudistuksesta lähtien Árgos-Mykíneen kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Άργους-Μυκηνών . Árgos-Mykíneen kunnan verkkosivut.
Gortynía

**Gortynía** ( eli Δήμος Γορτυνίας, *Dímos Gortynías*) on Kreikan kunta, joka sijaitsee Arkadian alueyksikössä Peloponnesoksen alueella. Kunnan pinta-ala on 1&nbsp;054,3 neliökilometriä ja väkiluku 10&nbsp;109 (vuonna 2011). Kunnan kuntakeskus on Dimitsána.

Gortynía sijaitsee Peloponnesoksen niemimaan keskiosissa. Kunta syntyi, kun Dimitsána, Iraía, Kleítoras, Kontovázaina, Lagkádia, Trikólonoi, Trópaia ja Vytína yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Gortynían kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Γορτυνίας. Gortynían kunnan verkkosivut.
Gortynia

**Gortynia** () voi viitata seuraaviin:

* Gortynia, antiikin aikainen kaupunki Makedoniassa
* Gortynía, kunta Arkadian alueyksikössä Peloponnesoksen alueella Kreikassa
Evrótas (kunta)

**Evrótas** ( eli Δήμος Ευρώτα, *Dímos Evróta*) on Kreikan kunta, joka sijaitsee Lakonian alueyksikössä Peloponnesoksen alueella. Kunnan pinta-ala on 865,3 neliökilometriä ja väkiluku 17&nbsp;891 (vuonna 2011). Kunnan kuntakeskus on Skála.

Evrótas sijaitsee Peloponnesoksen niemimaan eteläosassa Spártin kaakkoispuolella. Kunta on saanut nimensä siitä, että se sijaitsee Lakonian halki virtaavan Evrótas- eli Eurotas-joen laaksossa. Evrótaksen kunta syntyi, kun Élos, Gerónthres, Krokeés, Niáta ja Skála yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Evrótaksen kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Ευρώτα . Evrótaksen kunnan verkkosivut.
Embelia

***Embelia*** on myrsikkikasvien (*Myrsinaceae*) heimoon kuuluva kasvisuku. Osa suvun lajeista on pensaita, jotka ovat kasvutavaltaan ympäristöön leviäviä. Osa lajeista on köynnöksiä. Kukat ovat pieniä sekä valkoisen ja vaaleanpunaisen kirjavia ja kukinto on terttu. Marjat ovat pieniä ja niiden värisävyjä ovat punaisen ja mustan sävyt.

## Lajeja
* *[[Embelia angustifolia]]*
* *[[Embelia australiana]]*
* *[[Embelia caulialata]]*
* *[[Embelia curvinervia]]*
* *[[Embelia demissa]]*
* *[[Embelia ditischa]]*
* *[[Embelia floribunda]]*
* *[[Embelia grandiflora]]*
* *[[Embelia grayi]]*
* *[[Embelia laeta]]*
* *[[Embelia longifolia]]*
* *[[Embelia macrocarpa]]*
* *[[Embelia ribes]]*
* *[[Embelia schimperi]]*
* *[[Embelia sessiliflora]]*
* *[[Embelia tsjeriam-cottam]]*

## Lähteet

## Aiheesta muualla
* ITIS: ''Embelia'' 
* United States Department of Agriculture (USDA): ''Embelia'' 
* Flora of China: ''Embelia''
Loutráki-Perachóra-Ágioi Theódoroi

**Loutráki-Perachóra-Ágioi Theódoroi** ( eli Δήμος Λουτρακίου-Περαχώρας-Αγίων Θεοδώρων, *Dímos Loutrakíou-Perachóras-Agíon Theodóron*) on Kreikan kunta, joka sijaitsee Korinthian alueyksikössä Peloponnesoksen alueella. Kunnan pinta-ala on 293,1 neliökilometriä ja väkiluku 21&nbsp;221 (vuonna 2011). Kunnan kuntakeskus on Loutráki.

Loutráki-Perachóra-Ágioi Theódoroi sijaitsee Korintin kannaksella, joka yhdistää Peloponnesoksen niemimaan varsinaiseen Manner-Kreikkaan. Kannaksen halkaiseva Korintin kanava sijaitsee kunnan alueella. Kuntaan kuuluvat myös Korintinlahdessa sijaitsevat Alkyonidiensaaret (*Alkyonídes*). Kunta syntyi, kun Ágioi Theódoroi ja Loutráki-Perachóra yhdistyivät vuoden 2011 alussa Kallikrates-suunnitelman mukaisesti. Kunnan nimi oli alussa Loutráki-Ágioi Theódoroi ja vuodesta 2014 lähtien Loutráki-Perachóra-Ágioi Theódoroi.

## Kunnan osat

Vuoden 2011 kuntauudistuksesta lähtien Loutráki-Perachóra-Ágioi Theódoroin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Λουτρακίου-Περαχώρας-Αγίων Θεοδώρων. Loutráki-Perachóra-Ágioi Theódoroin kunnan verkkosivut.
Neméa (kunta)

**Neméa** () on Kreikan kaupunki ja samanniminen kunta (Δήμος Νεμέας, *Dímos Neméas*), joka sijaitsee Korinthian alueyksikössä Peloponnesoksen alueella. Koko kunnan pinta-ala on 204,7 neliökilometriä ja väkiluku 6&nbsp;483. Varsinaisen Neméan kaupungin, joka tunnetaan myös nimellä *Néa Neméa* (Νέα Νεμέα, ”Uusi Neméa”), väkiluku on 3&nbsp;853 (vuonna 2011).

Neméa sijaitsee Peloponnesoksen niemimaan koillisosassa. Nykyinen kaupunki ja kunta ovat perineet nimensä antiikin ajan Nemean pyhäkköalueesta, joka sijaitsi kunnan alueella lähellä nykyistä Archaía Neméan (”Antiikin Neméa”) kylää. Siellä sijaitsi Zeuksen temppeli ja järjestettiin Nemean kisat. Kunnan alueella sijaitsivat antiikin aikana myös Kleonain kaupunki, jonka alaisuuteen Nemean pyhäkköalue kuului, sekä Fleiuksen kaupunki.

## Kunnan osat

Neméan kunta muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δήμος Νεμέας. Neméan kunnan verkkosivut.
Nótia Kynouría

**Nótia Kynouría** ( eli Δήμος Νότιας Κυνουρίας, *Dímos Nótias Kynourías*) on Kreikan kunta, joka sijaitsee Arkadian alueyksikössä Peloponnesoksen alueella. Kunnan pinta-ala on 586,3 neliökilometriä ja väkiluku 8&nbsp;294 (vuonna 2011). Kunnan kuntakeskus on Leonídio.

Nótia Kynouría, "Eteläinen Kynouría", sijaitsee Peloponnesoksen niemimaan itärannikolla. Sen nimi viittaa antiikin aikaiseen Kynurian alueeseen. Kunta syntyi, kun Kosmás, Leonídio ja Tyrós yhdistyivät vuoden 2011 alussa Kallikrates-suunnitelman mukaisesti. Kunnan pohjoispuolella sijaitsee Vóreia Kynouría, "Pohjoinen Kynouria".

## Kunnan osat

Vuoden 2011 kuntauudistuksesta lähtien Nótia Kynourían kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Νότιας Κυνουρίας. Nótia Kynourían kunnan verkkosivut.
Sjoerd Hoogendoorn

**Sjoerd Hoogendoorn** (s. 17. helmikuuta 1991) on alankomaalainen lentopalloilija, joka edustaa Lentopallon Mestaruusliigassa pelaavaa Vammalan Lentopalloa. Hoogendoornin pelipaikka on hakkuri. VaLePaa hän on edustanut vuodesta 2013 asti. Kotimaassaan Draisma Dynamon riveissä pelannut Hoogendoorn on voittanut maansa mestaruuden kerran vuonna 2010 ja cupin kahdesti vuosina 2010-11. Maajoukkuetasolla Hoogendoorn on pelannut vuodesta 2011 asti Alankomaiden maajoukkueessa. Nuorten maajoukkueessa hän oli vuoden 2010 EM-kisojen paras pistemies ja joukkueen kapteeni. Hoogendoorn on 198 senttimetriä pitkä.

## Lähteet
Oichalía (Messenia)

**Oichalía** () on Kreikan kylä ja samanniminen kunta (Δήμος Οιχαλίας, *Dímos Oichalías*), joka sijaitsee Messenian alueyksikössä Peloponnesoksen alueella. Koko kunnan pinta-ala on 420,6 neliökilometriä ja väkiluku 11&nbsp;228. Varsinaisen Oichalían kylän väkiluku on 381 (vuonna 2011). Kunnan kuntakeskus on Meligalás.

Oichalía sijaitsee Peloponnesoksen niemimaan lounaisosassa. Nykyinen Oichalían kunta muodostui, kun Oichalía, Andanía, Dório, Eíra ja Meligalás yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Oichalían kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Οιχαλίας. Oichalían kunnan verkkosivut.
Sikyóna

**Sikyóna** (; ) on Kreikan kylä ja samanniminen kunta (Δήμος Σικυωνίων, *Dímos Sikyoníon*), joka sijaitsee Korinthian alueyksikössä Peloponnesoksen alueella. Koko kunnan pinta-ala on 612,6 neliökilometriä ja väkiluku 22&nbsp;794. Varsinaisen Sikyónan kylän väkiluku on 1&nbsp;185 (vuonna 2011). Kunnan kuntakeskus on Kiáto.

Sikyóna sijaitsee Peloponnesoksen niemimaan pohjoisosassa. Nykyinen Sikyónan kunta muodostui, kun Sikyóna, Feneós ja Stymfalía yhdistyivät vuoden 2011 alussa Kallikrates-suunnitelman mukaisesti. Kylä ja kunta ovat perineet nimensä antiikin ajan Sikyonin kaupungista, joka sijaitsi kunnan alueella.

## Kunnan osat

Vuoden 2011 kuntauudistuksesta lähtien Sikyónan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Σικυωνίων. Sikyónan kunnan verkkosivut.
Messíni

**Messíni** () on Kreikan kaupunki ja samanniminen kunta (Δήμος Μεσσήνης, *Dímos Messínis*), joka sijaitsee Messenian alueyksikössä Peloponnesoksen alueella. Koko kunnan pinta-ala on 565,6 neliökilometriä ja väkiluku 23&nbsp;482. Varsinaisen Messínin kaupungin väkiluku on 6&nbsp;065 (vuonna 2011).

Messíni sijaitsee Peloponnesoksen niemimaan lounaisosassa. Se on perinyt nimensä antiikin ajan Messenen kaupungilta, joka sijaitsi kunnan alueella. Nykyinen Messínin kunta muodostui, kun kunnat Messíni, Aípeia, Androúsa, Aristoménis, Ithómi, Petalídi, Tríkorfo ja Voufrádes yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Messínin kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Μεσσήνης. Messínin kunnan verkkosivut.
Pýlos-Néstoras

**Pýlos-Néstoras** ( eli Δήμος Πύλου-Νέστορος, *Dímos Pýlou-Néstoros*) on Kreikan kunta, joka sijaitsee Messenian alueyksikössä Peloponnesoksen alueella. Kunnan pinta-ala on 551,9 neliökilometriä ja väkiluku 21&nbsp;077 (vuonna 2011). Kunnan kuntakeskus on Pýlos.

Pýlos-Néstoras sijaitsee Messenian niemellä Peloponnesoksen niemimaan lounaiskulmassa. Kuntaan kuuluvat Chelonísin, Koutsounésin, Pýloksen eli Tsichlí Bampán ja Sfaktirían saaret sekä Oinoússeen saaret Agía Marína, Avgó, Bómpa, Dýo Adélfia, Sapiéntza, Schíza ja Venétiko. Pýlos-Néstoraksen kunta syntyi, kun Chiliochória, Koróni, Methóni, Néstoras, Papafléssas ja Pýlos yhdistyivät vuoden 2011 alussa Kallikrates-suunnitelman mukaisesti. Pýloksen ja Néstoraksen nimet ovat peräisin antiikin aikaisesta Pyloksesta sekä kreikkalaisen mytologian Nestorista, jonka mukaan nimetty Nestorin palatsi sijaitsee kunnan alueella.

## Kunnan osat

Vuoden 2011 kuntauudistuksesta lähtien Pýlos-Néstoraksen kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Πύλου-Νέστορος. Pýlos-Néstoraksen kunnan verkkosivut.
Vóreia Kynouría

**Vóreia Kynouría** ( eli Δήμος Βόρειας Κυνουρίας, *Dímos Vóreias Kynourías*) on Kreikan kunta, joka sijaitsee Arkadian alueyksikössä Peloponnesoksen alueella. Kunnan pinta-ala on 576,981 neliökilometriä ja väkiluku 10&nbsp;341 (vuonna 2011). Kunnan kuntakeskus on Ástros.

Vóreia Kynouría, "Pohjoinen Kynouría", sijaitsee Peloponnesoksen niemimaan itärannikolla Argoliinlahden rannalla. Sen nimi viittaa antiikin aikaiseen Kynurian alueeseen. Kunnan eteläpuolella sijaitsee Nótia Kynouría, "Eteläinen Kynouria".

## Kunnan osat

Vóreia Kynourían kunta muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δήμος Βόρειας Κυνουρίας. Vóreia Kynourían kunnan verkkosivut.
Xylókastro-Evrostína

**Xylókastro-Evrostína** ( tai Ξυλόκαστρο-Ευρωστίνη, *Xylókastro-Evrostíni*; eli Δήμος Ξυλοκάστρου-Ευρωστίνης, *Dímos Xylokástrou-Evrostínis*) on Kreikan kunta, joka sijaitsee Korinthian alueyksikössä Peloponnesoksen alueella. Kunnan pinta-ala on 409,9 neliökilometriä ja väkiluku 17&nbsp;365 (vuonna 2011). Kunnan kuntakeskus on Xylókastro.

Xylókastro-Evrostína sijaitsee Peloponnesoksen niemimaan pohjoisosassa Korintinlahden rannalla. Kunta syntyi, kun Evrostína ja Xylókastro yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Xylókastro-Evrostínan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Ξυλοκάστρου-Ευρωστίνης. Xylókastro-Evrostínan kunnan verkkosivut.
TU9

**TU9 German Institutes of Technology e. V.** on yliopistoryhmä, joka koostuu yhdeksästä Saksan maineikkaammista, vanhimmista ja suurimmista yliopistoista, joiden tutkimuksen painopiste on insinööritieteet ja teknologia. Jäsenyliopistot ovat:
* RWTH Aachen
* TU Berlin
* Braunschweigin teknillinen yliopisto
* TU Darmstadt
* TU Dresden
* Hannoverin Gottfried Wilhelm Leibniz -yliopisto
* KIT
* TU München
* Stuttgartin yliopisto
Irákleia

**Irákleia** () tai **Irakleiá** (Ηρακλειά) voi viitata seuraaviin paikkoihin Kreikassa:

* Irákleia, Geórgios Karaïskákiksen kunnan kunnallisyksikkö Ártan alueyksikössä
* Irákleia, kylä Archaía Olympían kunnassa Eliksen alueyksikössä
* Irákleia, kylä Lamían kunnassa Fthiotiksen alueyksikössä
* Irákleia, kaupunki ja kunta Sérresin alueyksikössä

* Irakleiá (myös Irákleia), saari Kykladien saariryhmässä
* Irakleiá (myös Irákleia), kylä Irakleián saarella sekä Náxoksen ja Pienten Kykladien kunnan kunnallisyksikkö

## Katso myös

* Irákleio

## Lähteet
Trifylia

**Trifylia** (, ) oli antiikin aikainen alue Eliin maakunnassa Peloponnesoksen niemimaan länsirannikolla Kreikassa. Se käsitti maakunnan eteläisimmän osan Messenian rajalla.

## Maantiede

Trifylia käsitti Joonianmeren rannikolla olevan tasangon Kyparissionlahden rannalla. Trifylia oli pienin Eliin alueista, ja sen pinta-alaksi on arvioitu noin 600 neliökilometriä. Trifylian pohjoispuolella sijaitsi Pisatis, itäpuolella Arkadia vuorineen ja eteläpuolella Messenia. Pisatiin ja Trifylian rajana pidettiin myöhempinä aikoina Alfeios-jokea, mutta varhaisempina aikoina Pisatis oli ulottunut myös Alfeioksen eteläpuolelle, vaikkakin kaikki sen tärkeimmät kaupungit sijaitsivat joen pohjoispuolella. Trifylian ja Messenian rajajokena toimi puolestaan Neda.

Trifylian vuoria olivat Ossa pohjoisempana lähellä Olympiaa, Lapithas keskemmällä ja Minthe eteläosissa. Näistä Minthe, joka oli korkein, oli Haadeen kulttipaikka. Vuorelle nimensä antanut minttu oli pyhitetty Persefonelle.

### Polikset

Trifylian polikset eli kaupunkivaltiot olivat:

* Epeion
* Epitalion
* Friksai
* Lepreon
* Makiston
* Nudion
* Pyrgos
* Skillus

### Muita kaupunkeja

Trifylian muita kaupunkeja tai asutuksia olivat:

* Hypana
* Pteleos
* Pylos
* Samikon
* Stylangion
* Typaneai

## Historia

Trifylian alkuperäisiksi asukkaiksi mainitaan paroreatait ja kaukonit. Kreikkalaisen perinteen mukaan alueen asuttivat mykeneläisen kauden lopulla minyalaiset, jotka doorilaiset karkottivat Lakoniasta niin kutsutun doorilaisvaelluksen aikaan. Nämä perustivat alueelle kuusi kaupunkia, ja onnistuivat säilyttämään itsenäisyytensä myös Messenian asuttaneita doorilaisia vastaan.

Trifylian käsite vaikuttaa syntyneen kuitenkin vasta 300-luvulla eaa., eikä se näin esiinny vielä Herodotoksella tai Thukydideellä. Kreikkalaisessa mytologiassa alue sai nimensä arkadialaisesta heeros Trifyloksesta. Antiikin aikana alueen nimi, ”Kolme heimoa”, selitettiin myös niin, että se viittasi aluetta asuttaneisiin kolmeen heimoon, jotka Strabonin mukaan olivat epealaiset, minyalaiset ja elisläiset. Trifylian asukkaista käytettiin etnonyymiä *Trifylios*.

Eliin kaupunkivaltio valtasi Trifylian, samoin kuin Pisatiin alueen, viimeistään 700-luvulla eaa. Tämän jälkeen kummatkin alueet olivat Eliin perioikialuetta. Toisessa messenialaissodassa trifylialaiset ja pisatislaiset kapinoivat Elistä vastaan ja avustivat messenialaisia, siinä missä Elis sai apua Spartalta. Myöhempinä aikoina trifylialaiset eivät enää juurikaan esiinny omana heimonaan. 

400-luvulla eaa. alueen kaupungit kapinoivat jälleen Elistä vastaan, nyt menestyksekkäästi Spartan avustuksella. Elis sai alueet takaisin Spartan heikennyttyä Leuktran taistelussa vuonna 371 eaa. Myöhemmin Eliin liityttyä Aitolian liittoon trifylialaiset kaupungit liittyivät sen vihollisen Akhaian liiton puolelle. Rooman voitettua Akhaian liiton alue tuli muun Peloponnesoksen tavoin Rooman vallan alle.

Nykyinen, samalla seudulla sijaitseva Messenian alueyksikön osa Trifylían kunta on ottanut nimensä antiikin aikaisesta alueesta.

## Lähteet
Trifylía

**Trifylía** ( eli Δήμος Τριφυλίας, *Dímos Trifylías*) on Kreikan kunta, joka sijaitsee Messenian alueyksikössä Peloponnesoksen alueella. Kunnan pinta-ala on 602,8 neliökilometriä ja väkiluku 27&nbsp;373 (vuonna 2011). Kunnan kuntakeskus on Kyparissía.

Trifylía sijaitsee Peloponnesoksen niemimaan länsirannikolla. Se on ottanut nimensä antiikin aikaisesta, samalla seudulla sijainneesta Trifylian alueesta. Kuntaan kuuluu myös saari Próti. Trifylían kunta syntyi, kun Aetós, Avlónas, Filiatrá, Gargaliánoi, Kyparissía ja Tripýla yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Trifylían kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Τριφυλίας . Trifylían kunnan verkkosivut.
Kauralastu

**Kauralastu** on kaurahiutaleista valmistettava ohut, keksiksi luokiteltava leivonnainen. Kauralastujen valmistuksessa käytetään tyypillisesti myös sokeria, vehnäjauhoja sekä voita tai margariinia. Vehnäjauhon asemesta lastujen tekemiseen voi käyttää peruna- tai maissijauhoja tai jotain muuta gluteenitonta jauhoa. 

## Lähteet
Liturgiikka

**Liturgiikka** on käytännöllisen teologian osa-alue, joka tutkii liturgiaa eli kaikkia jumalanpalvelukseen liittyviä asioita. Jumalanpalveluselämä eli kultti koostuu riiteistä. Liturgiikkaan kuuluu läheisesti kirkkokäsitys ja kysymys kirkon virasta.

## Lähteet

## Aiheesta muualla
* U. Paunu: *[http://urn.fi/URN:NBN:fi-fd2021-00030357 Liturgiikan oppikirja]*, 1916
The Early Chapters

__NOTOC__
**The Early Chapters** on Soilworkin EP-levy, joka julkaistiin 20. tammikuuta 2004.

## Kappaleet
#
#
#
#
#

## Kokoonpano
* Björn ”Speed” Strid − laulu
* Peter Wichers − kitara
* Ola Frenning − kitara
* Ola Flink − bassokitara
* Henry Ranta − rummut
* Sven Karlsson − kosketinsoitin

## Arvostelut
* Allmusic: 
* Imperiumi.net: 

## Lähteet

## Aiheesta muualla
* 
* ''The Early Chapters'' discogs.com -sivustolla
Mourne

**Mourne** () on noin 13 kilometriä pitkä joki Pohjois-Irlannissa. Joki saa alkunsa Derg- ja Strulejokien yhdistyessä Newtownstewartin kylän lähellä. Se virtaa luoteeseen ja yhdistyy Strabanen kaupungin kohdalla Finnjoen kanssa muodostaen Foylejoen.

## Lähteet

## Aiheesta muualla

*Mourne Reports - Fishing Reports From The River Mourne 
*River Mourne Guides
Zac Brown Band

**Zac Brown Band** on yhdysvaltalainen, Atlantassa perustettu yhtye. Sen johtaja, laulusolisti, kitaristi ja lauluntekijä on Zac Brown (s. 1978). Yhtyeen musiikki on countrya, jossa on vaikutteita myös bluegrassista, rockista, folkista, reggaesta ja karibialaisesta musiikista.

## Ura
Zac Brown syntyi Atlantassa 1978. Lapsena hän otti kitaratunteja, ja lukioikäisenä hän ryhtyi esiintymään pop- ja countryesiintyjänä. Collegessa hän opiskeli  laulamista, biologiaa, liiketaloutta ja psykologiaa. Hänellä oli soolouransa ohella oma yhtye Far from Einstyne, ja hän rahoitti opiskelunsa esiintymistuloillaan. Yhtye teki yhden levyn vuonna 1998, minkä jälkeen se hajosi ja Brown jatkoi rumpalinsa kanssa duona. Vuonna 2001 Brown jätti opintonsa ja ryhtyi kokopäivätoimiseksi muusikoksi. Vuonna 2002 hän perusti Zac Brown Bandin. Seuraavana vuonna hän perusti oman Home Grown -levy-yhtiön, joka sai myöhemmin nimekseen Southern Ground. Vuonna 2006 yhtyeen kokoonpano oli vakiintunut, ja se äänitti läpimurtolevynsä *The Foundation*. Levy koostui yhtyeen jo pitkään esittämistä lauluista. Levy julkaistiin maanlaajuisesti 2008, ja sen single "Chicken Fried" myi platinaa. Vuonna 2010 Zac Brown Band voitti vuoden parhaan uuden artistin Grammy-palkinnon. Yhtyeen seuraava studioalbumi *You Get What You Give* (2010) nousi Yhdysvalloissa listakärkeen samoin kuin *Uncaged* (2012).

## Jäsenet
Yhtyeen jäsenet vuonna 2014:
* Chris Fryar (rummut)
* Clay Cook (kitara, kosketinsoittimet ym.)
* Coy Bowles (kitara, kosketinsoittimet)
* Daniel de los Reyes (rytmisoittimet)
* Jimmy De Martini (viulu, laulu)
* John Driskell Hopkins (basso, kitara ym.)
* Matt Mangano (basso)
* Zac Brown (laulusolisti, kitara)

## Albumit
* *Home Grown* (2005)
* *Live from the Rock Bus Tour* (live, 2007)
* *The Foundation* (2008)
* *You Get What You Give* (2010)
* *Pass the Jar* (live, 2010)
* *Uncaged* (2012) 
* *Jekyll + Hyde* (2015)
* *Welcome Home* (2017)
* *The Owl* (2019)
**The Comeback* (2021)
**Love & Fear* (2025)

## Lähteet

## Aiheesta muualla
* Yhtyeen virallinen sivusto
Seppo Laakso

**Seppo Laakso** (10. kesäkuuta 1945 Vampula – 7. heinäkuuta 2014 Hämeenkyrö) oli suomalainen hallintotieteiden tohtori ja Tampereen yliopiston julkisoikeuden professori.

Laakso väitteli hallintotieteiden tohtoriksi Tampereen yliopistossa 1975 aiheenaan hallituksen muodostaminen Suomessa. Sen jälkeen hän toimi vierailevana tutkijana Heidelbergin yliopistossa Saksassa. Yhdessä muiden nuorien tutkijoiden kanssa Laakso oli mukana rakentamassa julkisoikeuden tamperelaista koulukuntaa. Hän toimi Tampereen yliopiston julkisoikeuden apulaisprofessorina 1982–1992, vt. professorina 1990–1992 ja professorina vuodesta 1992 eläkkeelle jäämiseensä saakka vuoden 2009 lopussa. Laakso hoiti julkisoikeuden professorin tehtävää myös Vaasan yliopistossa ja toimi Lapin yliopiston yleisen oikeustieteen ja oikeushistorian apulaisprofessorina 1980–1982.

Seppo Laakso toimi Tampereen yliopiston hallituksessa 1987–1994 ja 1996–1998, taloudellis-hallinnollisen tiedekunnan varadekaanina 1992–1994 ja dekaanina 1996–1998 sekä julkisoikeuden laitoksen johtajana 1990–1998.

Seppo Laakso  oli vuodesta 1978 naimisissa rytmisen voimistelun Suomen-mestarin ja Miss Suomi -kilpailussa 1972 menestyneen Pirkko Laakson (o.s. Lehtonen) kanssa. Heidän tyttäriään ovat kahvakuulavalmentaja ja kirjailija Kukka Laakso sekä tv-toimittaja Milla Madetoja.

## Julkaisuja
**Eräitä perustietoja perustuslakivaliokunnan jäsenistöstä vv:n 1907–1969 valtiopäivillä (Esko Riepulan kanssa, 1969)*
**Perustuslainsäädäntöjärjestys ja sen käyttäminen vuosina 1919–1970 (1973)*
**Hallituksen muodostaminen Suomessa* (1975)
**Oikeuden systeemiyhteys puhtaassa oikeusopissa (1980)*
**Über die Dreidimensionalität des Rechts und des juristischen Denkens (1980)*
**Oikeudellisesta sääntelystä ja päätöksenteosta erityisesti julkisoikeuden alalla* (1990)
**Euroopan integraatio ja Suomen oikeus* (1991)
**Eurooppalaisen hallinto-oikeuden keskeiset periaatteet* (Jürgen Schwarzen ja Kirsi Kuuttiniemen kanssa, 1999)
**Yleishallinto-oikeus* (Outi Suvirannan kanssa, 2006)
**Lainopin teoreettiset lähtökohdat* (2012)

## Lähteet
Angelo Carbone

**Angelo Carbone** (s. 23. maaliskuuta 1968 Bari) on italialainen uransa jo päättänyt jalkapalloilija.

Hän pelasi keskikenttäpelaajana. Carbone kiersi urallaan paljon: seitsemäntoista peliuransa vuoden aikana hän edusti kymmentä seuraa Italiassa. Hänen suurin menestyksensä on AC Milanista, jossa hän voitti kahden eri jakson (1990–1991, 1993–1994) aikana Mestarien liigan, Italian mestaruuden, Intercontinental Cupin ja UEFA Super Cupin. Italian miesten maajoukkueessa Carbone ei koskaan pelannut. Alle 21-vuotiaiden maajoukkueessa hän voitti EM-pronssia vuonna 1990. Vuonna 2005 uransa lopettanut Carbone on ollut uransa jälkeen mukana muun muassa AC Milan Glorie -joukkueessa, joka pelasi Helsingissä HJK Legendoja vastaan.

## Lähteet
*
Bergen Cookies

**Bergen Cookies** on Spometin valmistama puolalainen keksituotemerkki. Keksien valmistus aloitettiin vuonna 1990 laajentamaan yrityksen perustaneen perheen perinnettä valmistaa keksejä laajemmassa mittakaavassa. Niitä myydään sekä 100 gramman ohuissa muovipakkauksissa että 145 gramman pahvipakkauksissa. Huhtikuussa 2009 uutisoitiin, että erä Bergen Almond Cookies -keksejä oli jouduttu vetämään pois markkinoilta, koska ne sisälsivät kekseihin kuulumatonta maapähkinää.

## Tuotteet

Tähän on listattu kaikki keksituotemerkin markkinoilla olevat tuotteet.

* MacAndrews Butter Shortbread
* MacAndrews Butter Chocolate Chip Shortbread
* MacAndrews Butter Chocolate Chip Shortbread with Strawberry Mousse
* Chocolate Chip Cookies with Smarties
* Chocolate Chip Cookies with Orange
* Butter Cookies with Milk Chocolate
* Chocolate Striped Peanut Cookies
*Chocolate Striped Peanut Cookies
* Apple-Cinnamon Cookies
* Coconut Cookies
* Chocolate Chip Cookies with 37% Chocolate
* Chocolate Chip with Raisins Cookies
* Chocolate Chip with Hazelnut Cookies
* Hazelnut Cookies
* Peanut Cookies
* Apple-Raisin
* Almond Cookies
* Butter Teddy Bear Cookies
* Teddy Bear Cookies with Cocoa
* Butter Teddy Bear Cookies
* Digestive Cookies

* Digestive Cookies with Milk Chocolate
* Delight Cookies
* Delight Cookies with Milk Chocolate
* Fans Bucket
* Fans Box
* Chocolate Striped Peanut Cookies SUGAR FREE
* Almond Cookies SUGAR FREE
* Hazelnut Cookies SUGAR FREE
* Chocolate Chip Cookies with 37% Chocolate SUGAR FREE
* Peanut Cookies SUGAR FREE
* Coconut Cookies SUGAR FREE
* Belgium Cookies
* Vanilla Cookies with Chocolate
* Butter Cookies with Sugar
* Nutty Cookies
* Hazelnut Cookies
* Coconut Cookies
* Peanut Cookies
* Chocolate Striped Peanut Cookies
* Chocolate Chip Cookies with 37% Chocolate

## Lähteet
Chromebox

**Chromebox** on työpöytäversio Chromebookista. Chromebox käyttää Googlen Chrome OS -käyttöjärjestelmää. Chromebox julkaistiin 29. toukokuuta 2012 vuosi Chromebookin julkaisemisen jälkeen. Chromebox sisältää kuusi USB 2.0 -väylää, sd-kortin lukija ja portit HDMI,VGA ja DVI-johdoille. Chromeboxin hinta on 158-883 euroa.